آلمان (ڤئ آلمانی: Deutschland) ڤا نوم جاڤأنە کومأرە ڤولات فئدئرال آلمان (ڤئ آلمانی: BRD:Bundesrepublik Deutschland)، یئ گئل ڤولاتە کئ ھا د ھوم پئڤأند ئوروٙپا ئوسئ پاتأخت ئی ڤولات شأر بئرلینە. آلمان د لا شومال ڤا دأریا شومال، دانمارک و دریا بالتیک، د لا أفتوزأنوٙن ڤا ڤولاتیا لأهئستان و کوٙمأرە ڤولٛات چئک، د لا ھارگە ڤا ڤولاتیا ئوتریش و سوٙییس و د لا أفتونئشین ڤا ڤولاتیا فأرانسە، لوٙکزامبوٙرک، بئلجیک و ھولأند ھوم مأرزؤ. جاگأپی ئی ڤولات ۳۵۷۱۲۱٫۴۱ کئلومئتر چارگوٙشە و ڤا داشتئن 82 مئلیوٙن نوفوٙس، پور نوفوٙس تئری ڤولات ھوم پئڤأند ئوروٙپاە.